Document ID: 32013D0235

KOMISSION TÄYTÄNTÖÖNPANOPÄÄTÖS,
annettu 23 päivänä toukokuuta 2013,
päätöksen 2009/821/EY muuttamisesta rajatarkastusasemien ja Traces-järjestelmän eläinlääkintäyksikköjen luetteloiden osalta
(tiedoksiannettu numerolla C(2013) 2905)
(ETA:n kannalta merkityksellinen teksti)
(2013/235/EU)
EUROOPAN KOMISSIO, joka
ottaa huomioon Euroopan unionin toiminnasta tehdyn sopimuksen,
ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (1) ja erityisesti sen 20 artiklan 1 ja 3 kohdan,
ottaa huomioon kolmansista maista yhteisöön tuotavien eläinten eläinlääkintätarkastusten järjestämistä koskevista periaatteista ja direktiivien 89/662/ETY, 90/425/ETY ja 90/675/ETY muuttamisesta 15 päivänä heinäkuuta 1991 annetun neuvoston direktiivin 91/496/ETY (2) ja erityisesti sen 6 artiklan 4 kohdan toisen alakohdan toisen virkkeen,
ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY (3) ja erityisesti sen 6 artiklan 2 kohdan,
sekä katsoo seuraavaa:
(1)
Hyväksyttyjen rajatarkastusasemien luettelon laatimisesta, komission eläinlääkintäalan asiantuntijoiden tekemiä tarkastuksia koskevien tiettyjen sääntöjen vahvistamisesta sekä Traces-järjestelmän eläinlääkintäyksikköjen määrittämisestä 28 päivänä syyskuuta 2009 tehdyssä komission päätöksessä 2009/821/EY (4) vahvistetaan luettelo direktiivien 91/496/ETY ja 97/78/EY mukaan hyväksytyistä rajatarkastusasemista. Luettelo on kyseisen päätöksen liitteessä I.
(2)
Tanska on ilmoittanut, että Esbjergin sataman rajatarkastusasemalle on lisätty uusi tarkastuskeskus. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
(3)
Saksalta, Espanjalta, Ranskalta, Italialta, Latvialta, Alankomailta ja Portugalilta saadun ilmoituksen perusteella kyseisten jäsenvaltioiden rajatarkastusasemia koskevia kohtia päätöksen 2009/821/EY liitteessä I olevassa luettelossa olisi muutettava.
(4)
Komission tarkastusyksikkö, elintarvike- ja eläinlääkintätoimisto, teki tarkastuksen Espanjassa, minkä jälkeen se esitti kyseiselle jäsenvaltiolle useita suosituksia. Espanja on ilmoittanut, että yksi satama ja useat lentoasemilla sijaitsevat rajatarkastusasemat olisi poistettava toistaiseksi luettelosta. Sen vuoksi kyseisiä rajatarkastusasemia koskevia kohtia olisi muutettava päätöksen 2009/821/EY liitteessä I.
(5)
Italia on ilmoittanut, että Brindisin satamassa oleva rajatarkastusasema olisi poistettava kyseistä jäsenvaltiota koskevasta luettelosta. Portugali on ilmoittanut, että Viana do Castelon satamassa oleva rajatarkastusasema olisi poistettava kyseistä jäsenvaltiota koskevasta luettelosta. Sen vuoksi kyseisiä jäsenvaltioita koskevia tietoja olisi muutettava päätöksen 2009/821/EY liitteessä I olevassa luettelossa.
(6)
Yhdistynyt kuningaskunta on ilmoittanut, että Hullin rajatarkastusasema olisi poistettava toistaiseksi luettelosta. Sen vuoksi kyseistä jäsenvaltiota koskevia tietoja olisi muutettava päätöksen 2009/821/EY liitteessä I olevassa luettelossa.
(7)
Elintarvike- ja eläinlääkintätoimisto teki Liettuassa tarkastuksen, jonka tulokset olivat tyydyttävät, ja tämän vuoksi Kybartain rajatarkastusaseman (maatie), joka avautuu virallisesti 21 päivänä toukokuuta 2013, hyväksyntä voidaan laajentaa koskemaan kaikkiin luokkiin (U, E ja O) kuuluvia eläviä eläimiä. Sen vuoksi kyseistä jäsenvaltiota koskevia asiaan liittyviä tietoja olisi muutettava päätöksen 2009/821/EY liitteessä I olevassa luettelossa.
(8)
Päätöksen 2009/821/EY liitteessä II vahvistetaan yhdennetyn eläinlääkinnällisen tietojärjestelmän (Traces) keskus-, alue- ja paikallisyksikköjen luettelo.
(9)
Tanskalta, Saksalta, Italialta, Alankomailta, Itävallalta ja Yhdistyneeltä kuningaskunnalta saatujen ilmoitusten mukaisesti päätöksen 2009/821/EY liitteessä II vahvistettuun Traces-järjestelmän keskus-, alue- ja paikallisyksikköjen luetteloon olisi tehtävä tietyt muutokset kyseisten jäsenvaltioiden kohdalle.
(10)
Sen vuoksi päätöstä 2009/821/EY olisi muutettava.
(11)
Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,
ON HYVÄKSYNYT TÄMÄN PÄÄTÖKSEN:
1 artikla
Muutetaan päätöksen 2009/821/EY liitteet I ja II tämän päätöksen liitteen mukaisesti.
2 artikla
Liitteessä olevan 1 kohdan g alakohdassa esitettyä muutosta sovelletaan 21 päivästä toukokuuta 2013.
3 artikla
Tämä päätös on osoitettu kaikille jäsenvaltioille.
Tehty Brysselissä 23 päivänä toukokuuta 2013.

Labels: 3
15
18
6